CELEX: 22010D0055
Language: lt
Date: 1272585600000
Title: 2010 m. balandžio 30 d. EEE jungtinio komiteto sprendimas Nr. 55/2010, kuriuo iš dalies keičiamas EEE susitarimo XX priedas (Aplinka)

15.7.2010   
            
            
               LT
            
            
               Europos Sąjungos oficialusis leidinys
            
            
               L 181/23
            
         EEE JUNGTINIO KOMITETO SPRENDIMAS
   Nr. 55/2010
   2010 m. balandžio 30 d.
   kuriuo iš dalies keičiamas EEE susitarimo XX priedas (Aplinka)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą su pakeitimais, padarytais Protokolu, patikslinančiu Europos ekonominės erdvės susitarimą (toliau – Susitarimas), ypač į jo 98 straipsnį,
   kadangi,
   
               (1)
            
            
               Susitarimo XX priedas buvo iš dalies pakeistas 2010 m. kovo 12 d. EEE jungtinio komiteto sprendimu Nr. 27/2010 (1).
            
         
               (2)
            
            
               Į Susitarimą turi būti įtraukta 2007 m. kovo 14 d. Europos Parlamento ir Tarybos direktyva 2007/2/EB, sukurianti Europos bendrijos erdvinės informacijos infrastruktūrą (INSPIRE) (2),
            
         NUSPRENDĖ:
   1 straipsnis
   Po Susitarimo XX priedo 1i punkto (Europos Parlamento ir Tarybos direktyva 2004/35/EB) įterpiamas šis punktas:
   
               „1j.
            
            
               
                  32007 L 0002: 2007 m. kovo 14 d. Europos Parlamento ir Tarybos direktyva 2007/2/EB, sukurianti Europos bendrijos erdvinės informacijos infrastruktūrą (INSPIRE) (OL L 108, 2007 4 25, p. 1).
               Direktyvos nuostatos šio Susitarimo tikslais adaptuojamos taip:
               
                           a)
                        
                        
                           ELPA valstybių atveju laikoma, kad 6 straipsnio a ir b punktuose ir 7 straipsnio 3 punkte nurodyti laikotarpiai prasideda nuo EEE jungtinio komiteto sprendimo (-ų), kuriuo (-iais) tuose straipsniuose nurodytos įgyvendinimo taisyklės įtraukiamos į EEE susitarimą, įsigaliojimo dienos.
                        
                     
                           b)
                        
                        
                           ELPA valstybių atveju laikoma, kad 21 straipsnio 2 ir 3 dalyse ir 24 straipsnio 1 dalyje nurodyti laikotarpiai, kurie prasideda nuo Direktyvos įsigaliojimo dienos, įsigalioja nuo 2010 m. balandžio 30 d. EEE jungtinio komiteto sprendimo Nr. 55/2010, kuriuo ši direktyva įtraukiama į EEE susitarimą, įsigaliojimo dienos.“
                        
                     
         2 straipsnis
   Direktyvos 2007/2/EB tekstas islandų ir norvegų kalbomis, kuris turi būti paskelbtas Europos Sąjungos oficialiojo leidinio EEE priede, yra autentiškas.
   3 straipsnis
   Šis sprendimas įsigalioja 2010 m. gegužės 1 d., jei EEE jungtiniam komitetui buvo pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE dalyje ir EEE priede.
   
      Priimta Briuselyje 2010 m. balandžio 30 d.
      
         
            EEE jungtinio komiteto vardu
         
         
            Pirmininkas
         
         Alan SEATTER
      
   
   
      (1)  OL L 143, 2010 6 10, p. 20.
   
      (2)  OL L 108, 2007 4 25, p. 1.
   
      (3)  Konstituciniai reikalavimai nurodyti.